 Orí Ọti Ọlọtí Ni Eṣinṣin Nkúlé : Ọmùtí gbàgbé ìṣẹ fún ìgbaì diẹ ni, nítorí bí ọmùtí bá jí tán, ìṣẹ rẹ kò tán.  Gbogbo àlàyé àti ìpolongo wípé ọtí àmun jù nfa oriṣiriṣi àìsàn burúkú àti wípé o ndójútini láwùjọ, ọpọlọpọ ọmùtí á fi owó ilé-ìwé, owó ounjẹ ati ohun tó wúlò fún ọmùtí àti ẹbi mu ọtí lai ro ìnira ti ó nfa fún ẹbí, ọrẹ àti aládũgbò.  Bí Ìjọba, ẹbí àti ará ti ṣe ìkìlọ tó nipa ọtí ànmunpara, bi o ti ngba etí ọtun wọlé lo ngba ti òsì jade fún àwọn ti ọtí ba ti wọ lẹwù.Ìrònú pẹlú nkan ti ó nfa ọtí àmun jù ṣùgbọn ọtí kò lè pa ìrònú rẹ àfi ki ó dá kun, nítorí bi ọtí bá dá lójú ọmùtí, ìrònú á padà.  Ohun ti ẹbí àti ọrẹ omuti lè ṣe ni ki wọn gbã ni ìyànjú lati lọ gba ìtọjú, ki irú ẹni bẹ ma ba kú lọjọ àìpé.Ohun gbogbo níwọntúnwọnsìn, ọtí àmunpara kò yẹ ọmọ ènìà. 